als_Latn dik_Latn sag_Latn
Nëna shqiptare 60-vjeçare lind bineq në Austri
Mediet austriake janë të mbushura përplot me artikuj lidhur me lindjen e dy bineqëve shqiptarë në Austri, nëna e të cilëve është më e moshuara ndonjëherë në këtë vend. Eldioni dhe Elmedini i vogël flejnë të qetë në krahët e babait shqiptar 63-vjeçar, njofton Shtegu.com, transmeton gazeta "Lajm".
Bineqët janë të shëndoshë si molla dhe duken të kënaqur. Lindja e dy bineqëve shqiptarë të mërkurën na Klinikën e Welsit në Austri, ka shkaktuar shumë debate. Nëna e fëmijëve, një shqiptare 60-vjeçare është gruaja e parë në Austri, e cila në këtë moshë ka lindur bineq. Një shtatzani përmes rrugës së natyrshme nuk ka qenë e mundur, prandaj gruas i është dashur një fekondim artificial jashtë Austrisë, përmes dhurimit të një vezoreje.
Një gjë e tillë në Austri është e lejuar që nga java e kaluar, donatorja e vezores nuk duhet të jetë më e vjetër se 30 vite, pranuesja nuk guxon t`i tejkalojë të 45-tat. Shtatzania e vonshme e gruas shqiptare ishte e rrezikshme si për nënën, po ashtu edhe për fëmijët, janë të mendimit mjekët austriakë. Por, në ëels të Austrisë, gëzimi për fëmijët e shëndoshë është shumë i madh.
Për këtë dëshmojnë edhe pagëzimet e bineqëve të cilët prindërit shqiptarë i pagëzuan me Eldion, një emër simbolik për "Perëndi" dhe Elmedin që do të thotë lindje e besimit. "Fëmijët dhe nëna janë në gjendje të mirë", ka deklaruar mjeku Klaus Reisenberger, i cili nuk guxon të japë detaje më të hollësishme, ndërsa nëna dhe fëmijët edhe më tej do të qëndrojnë ditëve të ardhshme në klinikë./lajm/
als_Latn als_Latn als_Latn als_Latn als_Latn